**Formandens beretning VFB 2023**

**Det sportslige år.**

* **Fodbold senior:**

Vi startede året ud med at træne på kunstgræs i Storvorde og en Standerhejsning 06. marts. Det blev også til en træningslejr med god opbakning. Foråret bar præg af at vi startede et samarbejde med Nøvling på herre seniorsiden og dermed havde både et serie 4 og et serie 3 hold tilmeldt.

Det lykkedes ikke at finde en træner til serie 4 holdet, men H.P. lagde sig selen og agerede træner for både serie 3 og serie 4 holdet. Hvilket vi er ham meget taknemmelige for.

I løbet af foråret fandt vi ud af at samarbejdet med Nøvling ikke var optimalt, da VFB løste langt de fleste opgaver og det gav derfor bedst mening at de Nøvling spillere der havde løst skiftede til VFB. Det blev gjort i mindelighed og vi er rigtig glade for at have de gamle Nøvling spillere med om bord.

I efteråret faldt træningsintensiteten desværre noget og vi fik svært ved at stille hold til særligt serie 5 holdet.

På den baggrund valgte H.P at søge nye græsgange. Dette skete dog også i mindelighed og fuld forståelse og H.P har været rigtig glad for din tid i klubben. Både ift nogle dygtige spillere og den gode stemning her på Stadion. Han kommer til at savne pølsemixen😊

Vi overlevede i serie 3 og er klar til en ny sæson, hvor vi her i foråret har givet nogle af de mest erfarne (men dog unge) seniorspillere taktstokken ift trænergerningen. Vi er altid glade når nogle af de yngre kræfter har lyst til at bidrage på den måde.

Vores Damehold har igen i år formået at vinde de fleste kampe uden at træne. Det er efterhånden blevet en god blanding af erfaring og noget ungdommeligt gåpåmod og vi er glade for at vi fortsat kan tilbyde både mere erfarne spillere og nybegyndere at spille damefodbold i VFB.

* **Fodbold Ungdom**

I fodbold ungdom har vi har et samarbejde med Nøvling om vores u-11 og u-12 drengehold. Drengene træner sammen på tværs af 3-4 årgange, men til gengæld er der en god gruppe på 20-25 spillere. Også her har vi en ung træner, der, bakket godt op af nogle aktive forældre, bidrager til at drengene har holdt ved og faktisk fået et par ekstra spillere med i løbet af året.

Vi håber at denne gruppe af drenge efter sommerferien i år kan komme til at spille 11 mands fodbold. Det er en del år siden vi sidst havde en 11 mands ungdomshold i klubben på drenge siden.

På pigesiden er det i 2022 lykkes at holde en stamme af piger i alderen fra u-9 -u-12 sammen. Igen har en af vores unge meldt sig som træner, først som assistent og siden som den der står for træningen. Vi er udfordret af at mangle spillere på pigesiden, så den nye bestyrelse har en opgave foran sig ift hvordan vi fortsat kan tilbyde fodbold til pigerne i VFB.

Sidst har vi et mix hold af u-7 og u-8 spillere der træner en gang om ugen og bliver bedre og bedre. Også her håber vi på flere spillere for at gøre holdet levedygtigt på sigt også.

* **Badminton senior**

Vores seniorbadminton afdeling er mest repræsenteret ved medlemmer der har spillet i mange år. Vi har i år ikke været tilmeldt en egentlig turnering, men har spillet nogle hyggekampe mod udvalgte modstandere. Der er plads til flere badminton spillere i hallen og med ny belysning og halgulv er betingelser blevet rigtige fine for vores badmintonspillere.

* **Badminton ungdom**

En rigtig glædelig nyhed i 2022 var opstart af børnebadminton i VFB igen. Det er en del år siden vi sidst kunne tilbyde det. Nu er der godt fyldt op i hallen hver mandag eftermiddag når der trænes badminton for børn i alderen 8-12/13år. Vi er rigtig glade for at et forældrepar har meldt sig som trænere og deler ud af deres egen erfaring og glæde ved badminton.

Vi håber interessen fortsætter og at vi kan lave nogle træningskampe for de børn, der er har lyst til det her inden sæsonen slutter.

* **Fitness**

Vores fitness hold kører upåklageligt med to træninger pr. uge. Det er skønt at vi som lokal idrætsklub også kan tilbyde en sådan aktivitet, der taler til nogle af dem i lokalsamfundet som ikke lige er klar til fodbold eller badminton.

* **Løbefællesskab**

I 2022 forsøgte VFB i samarbejde med en lokal ildsjæl at starte en løbeafdeling op. Interessen for at løbe sammen var der faktisk, men vi i bestyrelsen har ikke haft kræfter og overskud til at bakke ordentligt op, så vi fik ikke grebet det ordentligt. Vi håber at 2023 bliver året hvor det lykkes bedre.

**Alt det andet**

* I 2022 fik vi gang i fællesspisninger igen ifm nogle af herreseniorkampene og vores arrangementsudvalg har utrætteligt haft boden åben med pommes, pølsemix, øl, sodanvand og andet godt til nærmest alle hjemmekampe. Det er vi rigtig glade for, da det giver stemning og også kan ses i regnskabet, at der igen er aktiviteter hvor vi samles😊

* På den vemodige side blev 2022 året hvor vi måtte sande at Landsby cuppen, som vi alle har kendt den før Corona ikke bliver genoplivet. Det er vi selvfølgelige kede af i bestyrelsen, men vi er også afklaret med, at et så stort arrangement kræver at kræfterne og overskuddet er til det, hvis det skal blive en succes. Vi i den afgående bestyrelse og forhåbentligt også i den nye, håber at der opstår andre idéer og ny energi til at arrangere stævner for både små og store i VFB regi igen i de kommende år.
* En anden trist begivenhed i 2022 var Mary Olsens død. Vi kommer til at savne Mary i VFB og er meget taknemmelige for den tid hun var frivillig her hos os. Ære være hendes minde.
* I VFB samarbejder vi med både borgerforeninger og samråd i lokalområdet. Det er vi glade for og vil gerne gøde det endnu mere, da vi engang kan mere når vi er sammen om det. Èt godt eksempel på sådan et samarbejde var Høstfesten i Vaarst, hvor borgerforeningen stod for fest og Vaarst games, mens VFB havde fået lagt hjemmekamp og sat bod op m.m. Det blev en rigtig god dag for mange, både store og små.
* Et andet vellykket arrangement var Julemarkedet i Fjelleradhallen, hvor lokale ildsjæle i VFB-regi havde arrangeret et fint julemarkeder med mange boder og hvor prisen for boderne gik til klubben. Sådanne idéer er vi altid åbne overfor i bestyrelsen, da det både giver aktivitet i lokalsamfundet, lidt til klubkassen og engagement fra frivillige.
* Slutteligt vil jeg gerne takke bestyrelse, arrangementsudvalg, ungdomsudvalg, vores trænere, andre frivillige og ansatte for en god indsats i 2022.